KEPD 350

KEPD 350 je riadená strela s plochou dráhou letu typu vzduch-zem. Je určená na ničenie statických pozemných cieľov vysokej hodnoty, ako sú letecké základne, radarové stanice, komunikačné uzly, riadiace centrá, sklady munície, mosty a prístavy. Je schopná zasahovať ciele s vysokou presnosťou za akýchkoľvek poveternostných podmienok. Je navrhnutá tak, aby prekonala aj hustú protivzdušnú obranu protivníka a svojim dlhým doletom umožňuje odpal mimo dosah tejto PVO. 

KEPD 350 je produktom firmy TAURUS Systems GmbH, čo je spoločný podnik firiem MBDA Deutschland GmbH (67%) a Saab AB Dynamics (33%). Cena strely je asi 950000 eur. 

Strela môže byť nesená nemeckými bojovými lietadlami Tornado IDS, ako aj španielskymi stíhačkami EF-18. V súčasnosti prebieha záverečná fáza integrácie KEPD 350 do juhokórejských stíhacích lietadiel F-15K Slam Eagle. Strela by mala byť integrovaná aj do lietadiel Eurofighter Typhoon a Saab JAS 39 Gripen, na ktorých už prebehli prvé letové testy.

Konštrukcia a vlastnosti
KEPD 350 je dlhá  a rozpätie krídel má . Krídla sa nachádzajú v zloženej polohe v hornej časti strely a roztvárajú sa po odhodení z materského lietadla. Celková hmotnosť strely je , pričom bojová časť MEPHISTO váži . MEPHISTO (Multi-Effect Penetrator, HIgh Sophisticated and Target Optimised) je kumulatívna bojová hlavica, navrhnutá tak, aby bola schopná lepšie preniknúť k dobre chráneným cieľom.  Strela je vybavená inteligentným a programovateľným zapaľovačom PIMPF (Programmable Intelligent Multi-Purpose Fuze), ktorý je schopný počítať jednotlivé poschodia. Priebojná časť tak môže explodovať na vopred naprogramovanom poschodí. Strela by mala byť schopná preraziť betón s hrúbkou . Vďaka modulárnej architektúre môžu byť KEPD 350 nakonfigurované podľa jednotlivých misií a v budúcnosti potenciálne prepracované pri relatívne nízkych nákladoch.

Je poháňaná prúdovým motorom Williams P8300-15, vďaka ktorému dosahuje vo veľmi nízkych nadmorských výškach cestovnú rýchlosť Mach 0,6 až 0,95. Dolet strely je viac ako , čo umožňuje jej odpálenie mimo dosah protivníkovej protivzdušnej obrany a zvyšuje tak bezpečnosť lietadla a posádky. Môže byť nasadená počas dňa i noci a za akéhokoľvek počasia. Letom vo výške  nad terénom sa výrazne znižujú šance nepriateľa na včasné detegovanie a zneškodnenie strely. Maximálna výška, v ktorej môže byť KEPD 350 odhadzovaná, je . 

Navigačný systém Tri-Tec kombinuje dáta z inerciálneho navigačného systému, družicového systému GPS, terénnej referenčnej navigácie a infračerveného senzora. Strela môže byť navádzaná aj bez použitia GPS a je vybavená systémom plánovania misie, ktorý určuje jej letovú dráhu. KEPD 350K pre Vzdušné sily Kórejskej republiky sa odlišujú od striel, dodaných Nemecku a Španielsku, novým GPS prijímačom. Tento prijímač od spoločnosti Rockwell Collins je vybavený modulom, ktorý chráni strelu pred elektronickým rušením.

Používatelia 
 Nemecko
 Luftwaffe – do decembra 2010 bolo nemeckému letectvu dodaných 600 striel v hodnote 570 mil. eur.
 Španielsko
 Španielske vzdušné sily – objednali 43 striel, ktoré boli dodané do augusta 2010. 
 Kórejská republika
 Vzdušné sily Kórejskej republiky – podpísali v novembri 2013 zmluvu na nákup 170 – 180 striel, z ktorých prvá várka bola dodaná 14.10.2016.

Pozri aj 
 Storm Shadow
 AGM-158 JASSM

Referencie 

Rakety vzduch-zem